यदि आपके बेटी हुई है तो आप उसे कोई प्यारा सा वैदिक नाम दे सकते हैं। कहते हैं कि नाम का असर बच्चे के व्यवहार और स्वभाव पर भी पड़ता है इसलिए अपनी बेटी को वैदिक नाम देकर आप उसकी जिंदगी को पॉजिटिविटी से भर सकते हैं।
लड़कियों के नाम की लिस्ट हिंदी में
आद्रिका : इस नाम की उत्पत्ति संस्कृत भाषा से हुई है और यह आद्रिक शब्द से बना है। आद्रिका नाम का मतलब होता है 'छोटा पहाड़'। आप अपनी बेटी को यह प्यारा-सा नाम दे सकते हैं।
दक्षिणा : भारत में लड़कियों के लिए यह नाम बहुत लोकप्रिय है। इस नाम की उत्पत्ति संस्कृत भाषा से हुई है और इसका मतलब है 'ईश्वर का आशीर्वाद या दान'। अगर आप अपनी बेटी काे भगवान का आशीर्वाद मानते हैं, तो उसका दक्षिणा नाम रख सकते हैं।
जीविथा : इस वैदिक नाम का मतलब जीवन और जीवंत होता है। जीविथा नाम की उत्पत्ति हिंदू और संस्कृत भाषा से हुई है। वेदों में भी इस नाम का उल्लेख मिलता है।
यह भी पढ़ें : आपके बच्चे के लिए 2020 के ट्रेंडिंग और अर्थ वाले नाम
हिन्दू लड़कियों के नाम की सूची
कश्यपी : कश्यपी एक पॉपुलर नाम है जिसकी उत्पत्ति संस्कृत और बंगाली भाषा से हुई है। कश्यपी नाम का मतलब पृथ्वी और भूमि होती है। यदि आपकी बेटी का नाम 'क' अक्षर से निकला है तो आप उसका नाम कश्यपी रख सकते हैं।
महिथा : यह एक हिंदू नाम है जिसकी उत्पत्ति संस्कृत भाषा से हुई है। महिथा नाम का मतलब पूजनीय और सम्मानित होता है। पुराणों में महिथा नाम की एक नदी का उल्लेख मिलता है।
निथा : 'न' अक्षर से बेटी का नाम निकलने पर, आप उसे निथा नाम दे सकते हैं। निथा नाम का मतलब कला और संगीत होता है। संस्कृत भाषा से जन्मा यह नाम बहुत ही अनोखा और प्यारा है।
सुदीक्षा : इस नाम की उत्पत्ति संस्कृत भाषा से हुई है और इसका मतलब होता है एक अच्छी शुरुआत और अच्छी पहल। माना जाता है कि भाग्य की देवी मां लक्ष्मी से सुदीक्षा नाम संबंधित है।
लड़कियों के वैदिक नाम
तुष्टि : संस्कृत भाषा से आने वाला यह नाम हिंदू है। तुष्टि नाम का मतलब शांति, संतुष्टि या खुशी होता है। मां लक्ष्मी का 71वां नाम तुष्टि है। अपनी बेटी के रूप में मां लक्ष्मी का स्वागत करने के लिए आप उसे तुष्टि नाम दे सकते हैं।
वरेण्या : इस नाम की उत्पत्ति संस्कृत भाषा से हुई है और यह एक हिंदू नाम है। वरेण्या नाम का मतलब सबसे उत्कृष्ट, उत्तम या कामना के लिए होता है। वेदों में परम आनंद को वरेण्या कहते हैं।
तिस्या : 'त' अक्षर से बेटी का नाम निकलने पर, आप उसे तिस्या नाम दे सकते हैं। इस नाम की उत्पत्ति हिंदी भाषा से हुई है और इसका मतलब तारा या शुभ होता है।
यह भी पढ़ें : बच्चों के ये नाम 2021 में सबसे अधिक पसंद किए जाएंगे